Rozhodnutie Komisie
zo 4. augusta 2003,
ktorým sa ustanovujú podrobné pravidlá na uplatnenie smernice Rady 93/25/EHS,čo sa týka štatistického zisťovania stavu a chovu oviec a kôz
(Oznámené pod číslom dokumentu C(2003)2801)
(2003/597/ES)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na smernicu Rady 93/25/EHS z 1. júna 1993 týkajúcu sa štatistických zisťovaní, ktoré je potrebné vykonať o stádach oviec a kôz [1], naposledy zmenenú a doplnenú smernicou 97/77/ES [2], a najmä na jej článok 1 ods. 4, článok 2 ods. 2, článok 3 ods. 2 a 3, článok 7, článok 10 ods.1 a 2 a článok 13 ods. 3,
Keďže:
(1) Rozhodnutie Komisie 94/434/ES z 30. mája 1994 ustanovujúce podrobné pravidlá na uplatnenie smernice Rady 93/25/EHS týkajúce sa štatistického zisťovania stavu a chovu oviec a kôz [3] sa niekoľkokrát podstatne menilo a dopĺňalo [4].V záujme zrozumiteľnosti a prehľadnosti je potrebné uvedené rozhodnutie prepracovať.
(2) Na vykonanie zisťovaní uvedených v smernici 93/25/EHS je potrebné presné definovanie použitých výrazov. Predovšetkým sa vyžaduje definovanie poľnohospodárskych podnikov zahrnutých v tomto zisťovaní. Je potrebné presne vymedziť jednotlivé kategórie, do ktorých sa rozpíšuvýsledky zisťovaní a taktiež triedy podľa veľkosti stáda a regióny, podľa ktorých členské štáty v určených pravidelných intervaloch zostavia výsledky zisťovaní. Na účely zostavenia štatistických údajov na bitúnkoch je potrebné jednotné definovanie hmotnosti jatočných tiel.
(3) Podľa smernice 93/25/EHS môžu členské štáty na základe svojej žiadosti získaťoprávnenie využívať úradné zdroje štatistického zisťovania o počtoch oviec a kôz a o predpísanom rozpise tried podľa veľkosti stáda na záverečné výsledky nepárnych rokov.
(4) Členské štáty požiadali o rôzne druhy oprávnenia.
(5) Toto rozhodnutie je v súlade so stanoviskom Stáleho výboru pre poľnohospodársku štatistiku,
PRIJALA TOTO ROZHODNUTIE:
Článok 1
1. Na účely článku 2 ods. 2 smernice 93/25/EHS sa "poľnohospodárskym podnikom" rozumie každá technická a ekonomická jednotka pod jednotným riadením, ktorá vyrába poľnohospodárske výrobky.
2. Zisťovania vzťahujúce sa na článok 1 ods.1 smernice 93/25/EHS zahŕňajú:
a) poľnohospodárske podniky s využívanou poľnohospodárskou plochou o rozlohe 1 ha alebo viac;
b) poľnohospodárske podniky s využívanou poľnohospodárskou plochou o rozlohe menej ako1 ha, ak je ich výroba do určitej miery určená na predaj, alebo ak ich výrobná jednotkaprekračuje určité prírodné prahové hodnoty.
3. Členský štát, ktorý by chcel uplatniť odlišné prahové hodnoty pre zisťovania, sa zaviaže stanoviť tento prah takým spôsobom, aby sa vylúčili iba najmenšie poľnohospodárske podniky a aby podniky, ktoré boli vylúčené dosiahli spolu 1 % alebo menej základnej miery hrubého zisku príslušného členského štátu v zmysle rozhodnutia Komisie 85/377/EHS [5].
Článok 2
Definície kategórii oviec a kôz, na ktoré sa vzťahuje článok 3 ods. 1 a článok 13 ods. 2 smernice 93/25/EHS, sú uvedené v prílohe I.
Článok 3
Územné rozdelenie, na ktoré sa vzťahuje článok 7 ods. 1 smernice 93/25/EHS, je uvedené v prílohe II.
Článok 4
Veľkosti tried, na ktoré sa vzťahuje článok 10 ods.1 smernice č.93/25/EHS, sú uvedené v prílohe III.
Článok 5
Hmotnosť tiel, na ktoré sa vzťahuje článok 13 ods. 1 smernice 93/25/EHS, je uvedená v prílohe IV.
Článok 6
1. Podľa článku 1 ods. 3 smernice 93/25/EHS je členský štát uvedený pod písmenom a) prílohy V oprávnený využívať úradné zdroje namiesto štatistických zisťovaní.
2. Podľa článku 10 ods. 2 smernice 93/25/EHS je členský štát uvedený pod písmenom b) prílohy V oprávnený využívať rozpis tried podľa veľkosti stád na záverečné výsledky nepárnych rokov.
Článok 7
Rozhodnutie 94/434/ES sa zrušuje.
Odkazy na zrušené rozhodnutia sa považujú za odkazy k tomuto rozhodnutiu a vykladajú sa v súlade s tabuľkou zhody uvedenou v prílohe VII.
Článok 8
Toto rozhodnutie je adresované členským štátom.
V Bruseli 4. augusta 2003